text: мұсаұлы жағыпар (1928, бұрынғы көкшетау облысы айыртау ауданы мәдениет ауылы– 2005, көкшетау қаласы) ғалым, филология ғылымдарының кандидаты (1970), доцент (1972). қазкср халыққа білім беру ісінің үздігі (1978). абай атындағы қазұпу-ды бітірген. 1954 59 жылдары петропавл мұғалімдер біліктілігін жетілдіру институтында оқытушы болып жұмыс істеді. 1959 61 жылдары петропавл телестудиясының журналисі, 1961 62 жылдары «көкшетау правдасы» газетінің қызметкері, 1962 82 жылдары ш.уәлиханов атындағы көкшетау педагогикалық институтында оқытушы, кафедра меңгерушісі, деканның орынбасары, декан, сырттай оқу бөлімінің проректоры қызметтерін атқарған. мұсаұлы 80-нен аса мақалалар жариялаған. қазақ тілтану, түркология, ономастика, қазақ жазуының тарихы мәселелерін зерттеген. «құрмет белгісі» орденімен, «тың жерлерді игеруге қатысқаны үшін», «еңбек ардагері», «жеңіске 60-жыл» медальдарымен марапатталған. «ақмола облысы» энциклопедиясы